P.Hüseyn. Təşəkkür edirəm, möhtərəm Sədr. Bu gün biz ombudsmanın Azərbaycanda insan hüquqlarının vəziyyəti haqqında illik məruzəsini müzakirə etdik. Bunun 17-ci və 18-ci səhifələri hüquqi yardım almaq hüququna həsr olunmuşdur. Mən bilmirəm, Vəkillər Kollegiyası Rəyasət Heyətinin sədri hörmətli Azər müəllim ombudsmanın məruzəsi ilə tanışdır, ya tanış deyil, ölkənin ombudsmanının məruzəsində əks olunmuş fikirlər Azərbaycanda hüquqi yardım almaq hüququnun olmadığını sübut edir. Avropa Məhkəməsinə edilən bir sıra müraciətlərin Azərbaycan dövlətinin zərərinə qiymətləndirilməsi də buna əsas verir.